經數: 一七三三

經名: 華嚴經探玄記卷第一

頁數: 一二一

上              欄

法名者. 依智度論屬累品云名不思議解脫

經有十萬偈. 又彼中自指是華嚴故良爲

此經所說之法皆一攝一切無不悉是不思

議解脫故以爲名  三喩名者. 依涅槃經及

觀佛三昧經名此經爲雜華經. 以萬行交

飾緣起集成從喩標名. 猶雜華耳  四義

名者. 如下離世間品出生菩薩深妙義華等

十義立名. 至彼當辯  五德名者如性起品

末就十勝德以立其名. 亦至彼當釋   六

事名者華嚴之稱梵語名爲健拏驃訶. 健拏

名雜華. 驃訶名嚴飾. 日照三藏說云. 西國

別有一供養具. 名爲驃訶. 其狀六重下闊上

狹飾以華寶. 一一重內皆安佛像. 良以此

經六位重疊位位成佛正類彼事故立此

名. 人天八會亦似彼應知. 七開名1者此一

名開爲十事五對. 一通別一對. 謂大方廣等

一部通名. 世間淨眼是當品別目. 二就通中

敎義一對. 謂大等是所詮義. 經之一字是能

詮之敎. 三就義中法喩一對. 謂大等是法.

華嚴爲喩. 四就法中境智一對. 謂大等是

所證所覺. 佛是能證能覺. 亦是人法一對.

五就境中簡持一對. 謂大字是能簡. 方廣

爲所簡. 卽簡大異小簡實異權簡果異因

故也  八具名者. 大有十義. 一境大. 謂十蓮

華藏及十佛三業無邊依正爲所信境. 如初

會等說. 二心大. 謂依前大境起大心故. 如

賢首品及發心品說. 三行大. 謂依大心起

大行故. 如離世間品等說. 四位大. 謂積大

行成大位故. 卽五位圓通等. 如第二會至

中              欄

等六會來說. 五因大. 謂行位普圓生了究竟.

如普賢品等說. 六果大謂隨緣自體果德圓

明. 如不思議品等說. 七體大. 謂大用平等皆

同眞性. 如性起品等說. 八用大. 謂念念益

生頓成行位. 如小相品等說. 九敎大謂一

一名句皆遍一切. 如下結通等說. 十義大.

謂所詮皆盡無邊法界. 如一塵含十方一

念包九世八會等說. 此上十義一一統收一

切法盡[&FFFF]#不稱大. 又有七義. 如瑜伽等七

種大性相應等. 以釋大義. 又依涅槃經更

有三義釋大. 經云. 所言大者名之爲常.

又言. 大者其性廣博. 又云. 能建大義名大

涅槃. 又起信論亦以三義釋大. 謂體相用

等. 次釋方廣亦有十義. 一周遍義. 謂言敎

廣遍諸塵方故. 二普說義謂普宣說一切法

故. 三深說義. 謂說甚深法界海故. 四備攝

義. 謂普攝無盡衆生界故. 五廣益義. 謂要

令衆生得佛菩提大利樂故. 六蕩除義. 謂

遍除二障及習氣故. 七具德義. 謂具攝無

邊諸勝德故. 八超勝義. 謂獨絶超餘無比

類故. 九含攝義. 謂通攝衆多異類法故. 十

廣出義. 謂能出生佛大果故. 然此十義如

二論說. 入大乘論. 一爲衆生說對治法故.

二有衆多乘故. 三多莊嚴具故. 四能出生

無量大果故. 五除斷一切諸邪見故. 名毘

佛略. 又雜集論釋方廣者. 謂菩薩藏相應言

說名爲方廣. 一切有情利益安樂所依處故.

宣說廣大甚深法故. 亦名廣破. 以能廣破

一切障故. 亦名無比法. 無有諸法能比類

下              欄

故. 次釋佛義亦有十種. 如無著佛等. 尋文

具辨. 次釋華嚴. 問華有幾義. 復何所表以

華爲嚴. 答華有十義. 所表亦爾. 一微妙義

是華義. 表佛行德離於[&FFFF]#相故說華爲嚴.

下[&FFFF]#准此. 二開敷義. 表行敷榮性開覺故.

三端正義. 表行圓滿德相具故. 四[&FFFF]#馥義表

德香普熏益自他故五適悅義. 表勝德樂

歡喜無厭故. 六巧成義. 表所修德相善巧

成故. 七光淨義. 表斷障永盡極淸淨故. 八

莊飾義. 表爲了因嚴本性故. 九引果義.

表爲生因起佛果故. 十不染義. 表處世

不染如蓮華故. 次釋經字亦有十義. 如

寶雲經說. 餘義同上九合名者. 大卽當體

爲目包含爲義. 方卽就用爲名. 軌範爲義

是方法故. 性離邪僻是方正故. 能治重障

是醫方故. 遍虛空界盡方隅故. 廣卽體用

合明. 周遍爲義. 謂一切處一切時一切法一

切人無不周遍. 皆重重如帝網. 此中且就

一攝一切名大一遍一切稱廣. 前廣後大.

理亦不違. 方卽是廣大卽方廣皆持業釋. 此

是所得之法佛是能得之人. 覺照爲名果滿

爲義. 此中人法境智有相依相卽. 相依者.

智依境故方廣之佛簡下乘佛. 境依智故佛

之方廣. 簡因位法. 此二相依各有有力無力

緣起四句. 思之可見. 皆依主釋. 相卽相. 謂

佛卽方廣方廣卽佛. 人法無□全體相卽. 空

有四句亦准思之. 此唯持業釋. 旣佛非下

乘法超因位. 果德難彰寄喩方顯. 謂萬德

究竟[&FFFF]#麗猶華. 互相交飭顯性稱嚴. 此有

經數: 一七三三

經名: 華嚴經探玄記卷第一

頁數: 一二二

上              欄

二門. 一諸德互嚴. 亦有相依相卽. 各有四

句存亡俱泯. 皆持業釋思之可見. 二理行

互嚴. 亦有相依相卽. 初相依四句者. 一理由

修顯故卽行華嚴性也. 二行從理起故卽理

華嚴行也. 梁攝論云. 無不從此法身流. 無

不還證此法身. 三理行俱融不二而二. 非

眞流之行無以契眞. 非飭眞之行不從

眞起. 良以體融行而因圓. 行該眞而果滿.

是故標爲佛華嚴也. 四理行俱泯二而不二.

以理之行故非行. 行之理故非理. 是卽能

所兩亡. 超情離相. 非嚴非不嚴是謂華

嚴. 相卽四句. 理行全收. 准思可見. 是知法

喩交映昭然有在. 餘如前釋   十品名者.

世間是法. 淨眼爲喩. 世者是時. 間者是中.

時中頭現故云世間. 世間不同有其三種. 一

器世間. 爲所依處. 二智正覺世間. 爲能化

主. 三衆生世間. 爲所化機. 此品之內不越

此三. 故立斯名. 器有二種. 一場地別處. 二

華藏通處. 智正覺亦二. 謂三身十身. 衆生亦

二. 謂同生異生. 淨眼三義. 一洞徹義. 肉器

世間. 內徹理故. 下文云. 法界不可壞蓮華世

界海. 二現像義. 肉智正覺. 下文云. 淸淨法

身無像而不現. 三照□義. 肉衆生世間. 下

文云. 猶如淨眼觀明珠. 又若通論此三世間

各有淨眼三義. 思准可知. 又釋佛未出世

無善導故如盲. 如來創出世間淨眼現名

世間淨眼. 是故佛涅槃時言世間眼滅. 品者

類也別也餘義可知

第八部類傳釋者. 亦有十義. 一桓本. 二大

中              欄

本. 三上本. 四中本. 五下本. 六略本. 七論釋.

八□譯. 九支流. 十感應  初□本者. 下不思

議品云. 一切法界虛空界等世界悉以一毛

周遍度量. 一一毛端處於念念中不可說微

塵等身盡未來際劫常轉法輪. 解云. 此通

樹形等異類世界各毛端處念念常說. 無有

休息. 此非可結集. 不可限其品頌多少. 亦

非下位所能受持  二大本者. 如下海雲

比丘所受持普眼經. 以須彌山聚筆四大海

水墨書一品修多羅不可窮盡. 如是等品

復過塵數. 此是諸大菩薩陀羅尼力之所受

持. 亦非貝葉所能書記  三上本者. 此是

結集文中之上本也. 故西域相傳. 龍樹菩薩

往龍宮見大不思議解脫經有三本. 上本

有十三千大千世界微塵數頌四天下微塵

數品   四中本者. 有四十九萬八千八百偈

一千二百品. 此上二本[&FFFF]#□在龍宮. 非閻色

提人力所受持故此不傳  五下本者. 有十

萬頌三十八品. 龍樹將此本出現傳天竺.

卽攝論百千爲十萬也. 西域記說. 在于□國

南遮俱槃國山中具有此本   六略本者. 卽

此土所傳六十卷本. 是彼十萬頌中前分三

萬六千頌要略所出也. 近於大慈恩寺塔上

見梵本華嚴有三部. 略勘[&FFFF]#與此漢本大

同. 頌數亦相似   七論釋者. 龍樹旣將下本

出因造大不思議論. 亦十萬頌以釋此經. 今

時十住毘婆沙論是彼一分. 秦朝耶舍三藏

頌出譯之. 十六卷文□至第二地. 餘皆不

足. 又世親菩薩造十地論. 偏釋十地一品.

下              欄

魏朝勒那三藏及菩提留支於洛陽各□一

本. 光統律師自解梵文令二三藏對御和

會合成一本. 見傳者是. 金剛軍菩薩及堅慧

菩薩各造十地釋. [&FFFF]#未傳此土. 又魏朝此

土高僧靈辯法師. 於五臺山頂戴華嚴膝

步慇懃足破血流遂經三載冥加解悟. 於

懸瓮山中造此經論一百餘卷現傳於世.

後[&FFFF]#請法師入內於式乾殿講此大經

八□譯者. 有東晉沙門支法領. 從于□國

得此三萬六千偈經. 幷請得北天竺大乘三

果菩薩禪師名佛馱跋陀羅此云覺賢. 俗姓

釋迦氏. 卽甘露飯王之[&FFFF]#裔. 曾往兜率天就

彌勒. 問疑. 以晉義熙十四年歲次□火三

月十日. 於揚州謝司空寺別造護淨法堂

於中譯出此經. 時堂前有一蓮華池. 每日

有二靑衣童子. 自池之出堂灑掃供養. [&FFFF]#

還歸池. 相傳釋云. 以此經久在龍宮龍王

慶此傳通躬自給侍. 後因改此寺名爲興

嚴寺. 沙門法業及慧嚴慧觀等親從筆受. 時

有吳郡內史孟□右[&FFFF]#將軍[&FFFF]#叔度等爲檀

越主. 至元熙二年六月十日出訖. 至大宋永

初二年十二月二十日. 與梵本再校勘畢於

法界品內從摩耶夫人後至彌勒菩薩前

所闕八九紙經文. 今大唐永隆元年三月內

有天竺三藏地婆訶羅. 唐言日照. 有此一

品梵本. 法藏親共校勘至此闕文. 奉[&FFFF]#與沙

門道成復禮等譯出補之  九支流者. 謂此

大經隨力受持分成多部. 兜沙經一卷是第

二會初. 菩薩本業經一卷是淨行一品. 小十

經數: 一七三三

經名: 華嚴經探玄記卷第一

頁數: 一二三

上              欄

住經一卷是十住品. 大十住經四卷. 漸備一

切智德經四卷. [&FFFF]#是十地品. 如來性起微密

藏經兩卷是性起品. 顯無邊佛土經一卷是

壽命品. 度世經六卷是離世間品. 羅摩伽經

三卷是入法界品. 近於神都共于□三藏.

□華嚴修慈分一卷不思議境界分一卷金

剛□分十卷. 此分□未成三藏亡歿. 今現於

神都更得于□國所進華嚴五萬頌本幷三

藏至神都現□譯. 其慈恩寺梵本與舊漢

本[&FFFF]#同無異. 新來梵本品會及文句有少不

同. 明此大經數本故也. 此[&FFFF]#大經支流隨器

分流

第十感應者. 宋主請西來三藏令講此經.

其人恨以方音未通恐說不盡旨. 乃入道

場祈請□盈七日. 遂夢以漢首易己梵頭.

因卽洞解宋言講授無滯. 又九□山尼敬

重此經. 專精轉讀二十餘載. 遂感目[&FFFF]#毛端

刹海. 又五臺山尼常誦此經. 從□至曉一

部斯畢. 口中光煇遍燿山谷. 又北齊炬法師

崇重此經闕於師受. 專讀祈解. 十五餘年

遂夢善財授聰明藥. 因卽開悟造疏十卷. 講

五十餘遍. 又定州中山修德禪師翹誠護淨

□寫此經. 後開函放光照一百二十里. 又

□人劉謙之因於五臺山專讀此經. 遂復

丈夫形. 諸如此例事極繁廣具如五卷華嚴

傳中說

第九顯義理分齊者. 然義海宏深微言浩

1汗. 略擧十門撮其綱要. 一同時具足相應

門. 二廣狹自在無□門. 三一多相容不同門.

中              欄

四諸法相卽自在門. 五隱密顯了俱成門. 六

微細相容安立門. 七因陀羅網法界門. 八託

事顯法生解門. 九十世隔法異成門. 十主伴

圓明具德門. 然此十門同一緣起無□圓融.

隨有一門卽具一切. 應可思之. 就初門

中有十義具足. 一敎義具足. 一理事. 三境

智. 四行位. 五因果. 六依正. 七體用. 八人法.

九逆順. 十應感具足. 謂衆生機感如來應赴.

下云. 一切衆生所樂示現雲. 然此十對同時

相應爲一緣起. 隨一各具餘一切義. 如初

門旣爾餘廣狹等九門皆各具前十對. 但隨

門異耳. 是故一一門中各有十百千等. 思

之可見. 今且於一事法之上辨此十對. 餘

可准知. 如下文中. 一蓮華葉表令生

解爲敎. 卽是所詮爲義. 如下勝音菩薩蓮

華處說. 二華相爲事. 華體是理. 下云. 法界

不可壞蓮華世界海. 三華是所觀亦卽能觀.

以此經中可以內行爲外事故. 四行事之

華結成位故. 五因事之華攬成果故. 六華

臺所依亦入正故. 如國土身等. 七華體同

眞用應機故. 八全攬爲人□是法故. 九逆

同五熱順十度故. 十應赴群機亦能感故.

如一華事旣爾餘一切事皆准知之. 事法

旣爾餘敎義等一切皆然. 准思可見. 如具

自十對旣爾彼一華葉具前十門亦然. 何

者此蓮華葉具前十義周時相應具足圓滿

故. 是初門也  二卽彼華葉普周法界而不

壞本位. 以分卽無分無分卽分廣狹自在

無障無□. 下云. 此大蓮華其葉遍覆一切法

下              欄

界. 是故或唯廣無際. 或分限歷然. 或卽廣卽

狹. 或廣狹俱泯. 或具前四. 以是解境故.

或絶前五. 以是行境故. 下皆准此  三卽

此華葉舒己遍入一切法界中. 卽攝一切

令入己內. 舒攝同時旣無障□. 是故鎔融.

或有四句六句. 准前思之. 下云. 以一佛

土滿十方十方入一亦無餘四此一華葉

廢己同他擧體全是彼一切法. 而□攝他

同己全彼一切卽是己體. 一多相卽混無

障□. 解行境別六句同前. 下云. 知一卽多

多卽一等   五華能攝彼卽一顯多隱. 一切

攝華卽一隱多顯. 顯顯不俱隱隱不[&FFFF]#. 隱

顯顯隱同時無□. 全攝俱泯存亡俱成. 句數

同前. 下云. 東方見入正受西方見三昧起

等  六此華葉中微細刹等一切諸法炳然齊

現. 下云於一塵中微細國土曠然安住  七

華葉一一微塵之中各皆[&FFFF]#現無邊刹海. 刹

海之中復有微塵. 彼諸塵內復有刹海. 如

是重重不可窮盡. 非是心識思量所及. 如

帝釋網天珠明徹互相影現影復現影而無

窮盡. 下文如因陀羅網世界等  八見此華

葉卽是見於無盡法界. 非是託此別有所

表. 下云. 此華蓋等從無生法忍所起等

九卽此一華旣2具遍一切處. 亦復該一切

時. 謂三世各三. 攝爲一念. 故爲十世也. 以

時無別體依華以立. 華旣無□時亦如之.

是故下云. 過去一切劫安. 置未來今. 未來一

切劫□置過去世. 又云. 無量劫卽一念一念

卽無量劫等   十此圓敎法理無孤起. 必眷

經數: 一七三三

經名: 華嚴經探玄記卷第一

頁數: 一二四

上              欄

屬隨生. 下云. 此華有世界海塵數蓮華以

爲眷屬. 又如一方爲主十方爲伴餘方亦

爾. 是故主主伴伴各不相見. 主伴伴主圓明

具德. 如一事華. 帶自十義具此十門卽爲

一百門. 餘敎義等亦各准之故成千門. 如

敎義等望自類十義及同時等十門有此千

門. 彼同時等亦望自類十門及敎義等亦成

千門. 準思可見. 問有何因緣令此諸法得

有如是混融無□. 答因緣無量難可具陳.

略提十類釋此無□. 一緣起相由故. 二法

性融通故. 三各唯心現故. 四如幻不實故. 五

大小無定故. 六無限因生故. 七果德圓極

故. 八勝通自在故. 九三昧大用故. 十難思解

脫故 初緣起相由故者. 謂大法界中緣起

法海. 義門無量. 約就圓宗略擧十門以釋

義義. 謂諸緣起法要具此十義方緣起故. 闕

卽不成. 一諸緣各異義. 謂大緣起中諸緣相

望要須體用各別. 不相和雜方成緣起. 若

不爾者諸緣雜亂失本緣法緣起不成. 此

卽諸緣各各守自一也   二互遍相資義. 謂

此諸緣要互相遍應方成緣起. 且如一緣遍

應多緣各與彼多全爲一故. 此一卽具多

箇一也. 若此一緣不具多一卽資應不遍

不成緣起. 此卽一一各具一切一也   三

俱存無□義. 謂凡是一緣要具前二方成緣

起以要住自一方能遍應遍應多緣方是

一故. 是故唯一多一自在無□. 由此鎔融

有六句. 或擧體全住是唯一也. 或擧體遍應

是多一. 或俱存. 或雙泯. 或總合. 或全離. 皆

中              欄

思之可見. 此上三門總明緣起本法竟

四異門相入義. 謂諸緣力用互相依持互形

奪故. 各有全力1無全力義緣起方成. 如論

云. 因不生緣生故. 緣不生自因生故. 若各

唯有力無無力卽有多果過. 一一各生故.

若各唯無力無有力卽2有無果過. 以同非

緣俱不生故. 是故緣起要互相依具力無

力. 如闕一緣一切不成餘亦如是. 是故一

能持多一是有力能攝多. 多依於一多是無

力[&FFFF]#入一. 由一有力必不得與多有力俱.

是故無有一而不攝多也. 由多無力必不

得與一無力俱. 是故無有多而不入一

也. 如一持多依旣爾多持一依亦然. 反上

思之. 是卽亦無多不攝一一無不入多者

也. 如一望多有依有持. 全力無力常全多

在己中. [&FFFF]#已在多中. 同時無□. 多望

於一當知亦爾. 俱存雙泯二句無□思准

之  五異體相卽義. 謂諸緣相望. 全體形

奪有有體無體義. 緣起方成. 以若闕一緣

餘不成起. 起不成故緣義卽壞. 得此一緣

令一切成起. 所起成故緣義方立. 是故一緣

是能起. 多緣及果俱是所起. 是卽多爲一成

多是無體. 一能作多一是有體. 由一有體

必不得與多有體俱. 多無體必不得與一

無體俱. 是故無有不多之一無有不一

之多. 一多旣爾多一亦然. 反上思之. 如一

望多有有體無體故能攝他同己廢己

同他同時無□. 多望於一當知亦爾. 准前

思之. 俱存雙泯二句無□亦思之可見. 六

下              欄

體用雙融義. 謂諸緣起法要力用交涉全體

融合方成緣起. 是故圓通亦有六句. 一以體

無不用故擧體全用. 卽唯有相入無相卽

義. 二以用無不體故. 卽唯有相卽無相入

也. 三歸體之用不□用. 全用之體不失體.

是卽無□雙存. 亦入亦卽自在俱現. 四全用

之體體泯. 全體之用用亡. 非卽非入圓融

一味. 五合前四句同一緣起無□俱存. 六

泯前五句絶待離言冥同性海. 此上三門

於初異體門顯義理竟  七同體相入義.

謂前一緣所具多一與彼一緣體無別故名

爲同體. 又由此一緣應多緣故有此多一.

所應多緣旣相卽相入令此多一亦有卽入

也. 先明相入. 謂一緣有力能持多一. 多一

無力依彼一緣. 是故一能攝多多便入一.

一入多攝反上應知. 餘義餘句准前思之

八同體相卽義. 謂前一緣所具多一. 亦

有有體無體義故亦相卽. 以多一無體由

本一成多卽一也. 由本一有體能作多令

一攝多. 如一有多空旣爾多有一空亦然.

餘義餘句[&FFFF]#准前思之  九俱融無□義.

謂亦同前體用雙融卽入自在亦有六句.

准前應知  此上三門於前第二同體門

中辨義理竟  十同異圓備義. 謂以前九

門總合爲一大緣起故. 致令多種義門同

時具足也. 由住一遍應故有廣狹自在也.

由就體就用故有相卽相入也. 由一攝多

時爲顯. 令一入多爲隱. 多攝3一入亦爾.

又就用相入爲顯. 令就體相卽爲隱. 顯入

經數: 一七三三

經名: 華嚴經探玄記卷第一

頁數: 一二五

上              欄

隱亦然. 又異門卽入爲顯. 令同體爲隱. 同

顯異隱亦爾. 又由以異門攝同體中相入

義故現微細門也. 由異體相入帶同體相

入故有重重無盡帝網門也. 由此大緣起法

卽無□法界法門故有託事顯法門也. 由

此融通自在. 今依此法上所辨時法亦隨

此無□自在故有十世門也. 由此法門同

一緣起相帶起故. 隨一門必具一切故有

主伴門也. 此之一門於前第三門中以辨

義理. 上來十義總是緣起相由門竟. 餘門如

指歸中說

華嚴經探玄記卷第一

華嚴經探玄記卷第二1(盡世間淨眼品)

魏國西寺沙門法藏述

第十隨文解釋者. 今此三萬六千偈經有七

處八會. 謂人中三處天上四處爲七. 重會普

光爲八會. 於中有三十四品. 初一品是序

分. 盧舍那品下明正宗. 流通有無以四義

釋. 一以衆生心微塵下二頌爲流通. 以結

歎勸信故. 二爲經來不盡. 闕無流通. 三爲

此經是稱法界法門說故總無流通. 問若爾

何得便有序分. 答以有見聞通趣入故有

始爲序. 以所入無極故無終流通. 如修生

佛果有始無終. 若不爾者何故八會一一會

末皆無流通. 大般若經十六會中彼會會後

皆別有流通. 大集經中諸會末皆亦有. 2之

中              欄

此經不爾. 故知別意有所表也. 四以餘三

乘等法逐機差別利益衆生爲流通益相.

又大遠法師分此經爲四分. 初品名緣起

淨機分. 二舍那品名標宗策志分. 三名號品

下至第八會來名顯道策修分. 四末後普賢

所說偈名屬累流通分. 今更尋下文總長分

爲五. 初品是敎起因緣分. 二舍那品中一周

問答名擧果勸樂生信分. 三從第二會至第

六會來一周問答名修因契果生解分. 四第

七會中一周問答名託法進修成行分. 五第

八會中一周問答名依人入證成德分. 流通

有無以如上辯. 此五分皆依前起後文次相

生義理周足. 3是故不增減也. 就初序分之

中分爲二. 初明此土中序分. 二明十方無

盡世界中序分. 初中有三. 4初有四字唯

是證信. 二一時下通二序. 三5動地下唯是

發起. 若通後說得有四句. 或唯證信是初.

或唯發起是後. 或俱是中間. 或俱非是下正

宗. 又初四字義通而文局. 以文在初首義

通八會故. 一時下文通而義局. 以下諸會

皆有爾時等故文通也. 今此局初故義局

也. 又依佛地論分爲五. 一總顯已聞. 二敎

起時. 三顯敎主. 四敎起處. 五敎所被機.

依法華論等有六成就. 一信. 二聞. 三時. 四

主. 五處. 六衆

今釋此義略作四門. 一明此六義安立所

由. 二辨聞之親傳. 三定傳法之人. 四釋文.

初中立此六句. 所由有六. 一佛敎安立. 依

智論佛臨涅槃告阿難. 十二部經汝當流

下              欄

通. 復告優婆離. 一切戒律汝當受持. 告阿

那律. 汝得天眼常守護舍利勸人供養. 告

大衆. 我若住一劫若減一劫會亦當滅. 語已

雙林北首而臥欲入涅槃. 阿難親屬之愛未

除. 心沒憂海. 阿泥盧豆語阿難. 世尊今日

雖在明日卽無. 汝6宜問7彼未來要事何因

同彼愚人如是悶絶. 阿難卽起問言. 我今

不知請問何事. 盧豆敎云. 要事有四. 一問

如來在世親自說法人皆信受. 如來滅後一

切經首當置何言. 二問如來在世諸比丘等

以佛爲師. 如來滅後以何爲師. 三問佛

在世時諸比丘依佛而住. 如來滅後依誰而

住. 四問如來在世惡性車匿佛自治之. 佛滅

度後云何共住. 阿難如敎請問. 世尊答云.

經首當置如是等六句. 二云比丘皆以波

羅提木叉爲師. 三云皆依四念處住. 四惡

性比丘以梵檀治之. 此云默□. 若心□

伏爲說迦□延經. 此云離有無經. 破我慢

心也. 又如大悲經中阿難請佛. 云何結集

法眼. 佛告阿難. 我滅度後大德比丘應如

是問. 世尊何處說大阿波陀那等經. 汝應

如是答. 如是我聞一時在摩伽陀國菩提樹

下初成正覺說法. 乃至云娑羅雙樹間說

法. 如是等二十餘處所說之經. 佛自重敎阿

難結集. 是故此六句佛敎立也. 二爲斷疑

故安此六句. 如眞諦三藏云. 依微細律阿

難當昇高座結集法藏之時. 其身如佛具

相好. 若下座時還復本形. 衆見此瑞還生

三疑. 一疑佛大師慈悲從涅槃起更爲衆說

經數: 一七三三

經名: 華嚴經探玄記卷第二

頁數: 一二六

上              欄

法. 二疑佛仙從他方來. 三疑阿難轉身成

佛. 今爲除此三疑故安六句. 是故阿難自

稱如是之法我從佛聞. 明知非是佛重起

說. 亦非他方佛來. 又非阿難自身成佛. 但

以法力令我似佛故也. 三爲未來生信故.

智論云. 一切經初置時方人等者. 欲令生

信心故. 四離增減過故. 佛地論云. 應知說

此如是我聞意避增減異分過失. 謂如是法

我從佛聞. 非他展轉顯示聞法. 有所堪能

諸有所聞皆離增減異分過失. 非如愚夫

無所堪能諸有所聞或不能離增減異分.

結集法時傳佛敎者依如來敎初說此言.

爲令衆生恭敬信受. 言如是法我從佛

聞. 文義決定無所增減. 是故聞者應正聞

已如理思惟. 當1勸修學. 五爲息諸諍論

故. 若自制作則諍論斯起. 故不然也. 此依

智論辨. 六異外道故. 彼外道經論或云石

崖崩得. 或云靑雀銜來. 故不可信也. 是故

今具顯委曲明法非謬令人信受

第二明阿難等親聞傳聞不同者. 若依小

乘有二說. 一云阿難旣是佛得道夜. 生年二

十方爲佛弟子. 其二十年已後經是親聞. 已

前是傳聞2故轉法輪經云. 阿難結集時自

說偈云. 佛初說法時爾時我不見. 如是展

轉聞. 佛遊波羅捺爲五比丘衆轉四諦法

輪. 故知已前非親聞也. 二云皆是親聞故. 薩

婆多論云. 阿難爲佛作侍者時請願言. 願佛

二十年中所說之經盡爲我說3比尼母論亦

同此說. 故知總是親聞. 若依大乘一切皆

中              欄

親聞有二義. 一佛重爲說. 如勝□經等佛

還本處重爲阿難說. 又如上大悲經中佛

總重說. 故是親聞. 二阿難常聞故. 涅槃經云.

阿難多聞士. 若在若不在自然能解了常與

無常義. 又云. 阿難得覺意三昧佛所說經近

遠常聞  4三定傳法人者. 問說此經時二

乘人等[&FFFF]#如聾盲. 豈得阿難而稱我聞. 答

有二義. 一設是阿難此亦無過. 何者依阿□

世王懺悔經有三種阿難. 一阿難陀. 此云

慶喜. 持聲聞法藏. 於上二乘隨力隨分. 二

名阿難陀跋陀羅. 此云慶喜賢. 持中乘法

藏. 於上大乘隨力隨分. 於下小乘容預兼

持. 三名阿難陀娑伽羅. 此云慶喜海. 菩薩

持大乘法藏. 於下二乘容預兼持. 準此經

文阿難海是大菩薩能持大法. 理亦無違.

若依圓敎[&FFFF]#是盧遮那佛海印三昧內現此

傳法人等故. 卽是佛也. 二云非是阿難所

傳. 理亦無違. 何者智論云. 一顯示敎. 二□

密敎. 此大品經是顯示敎故付5囑阿難. 如

法華經是□密敎故付*囑喜王等. 又涅槃經

云. 阿難所未聞經弘廣菩薩當爲流通. 准

此是弘廣菩薩稱如是我聞. 又准智論是

文殊師利稱我聞. 以彼論云文殊與阿難

在餘淸淨處結集摩訶衍藏. 又文殊師利般

涅槃經中. 佛般涅槃後四百年時文殊師利

猶在世間. 故知是彼傳此法也. 第四釋文.

依智論如順也. 是信也又是印也. 卽印順信

受故言如是. 如是總擧一部文義. 謂指己

所聞之法. 故云如是. 依長耳三藏約三寶

下              欄

釋. 一約佛云謂如佛所說是我所聞. 如我

所聞是佛所說. 二約法云如我所聞. 是稱

理之6說. 如稱理之敎是我所傳. 三約僧

云如我所聞是諸菩薩之所同聞. 如諸菩

薩之所同聞是我所傳故也. 依佛地論云

傳佛敎者言如是之事我昔曾聞. 如是總

言依四義轉. 一依譬喩. 二依敎誨. 三依問

答. 四依許可廣釋如彼論. 7中我者謂五蘊

假者. 汎論我有四種. 一眞我. 謂眞如中常

樂我淨等. 眞如爲性. 二自在我. 謂八自在我

等. 以智爲性. 三假我. 謂五蘊假者. 以唯識

所現似有主宰8等以其爲性. 四執我. 謂

分別俱生所執爲性. 又緣我之心亦有四

種. 一見. 謂諸凡夫等. 二慢. 謂諸學人. 三習.

謂無學人. 四隨世流布. 謂諸佛. 此中我者

於前四中通有初三. 約敎准之後四中唯

一. 亦可通後三. 思准之. 何故不說無我

而說我耶. 謂顯親聞故. 語便故. 隨世間

故. 顯無我故. [&FFFF]#如智論說也. 問傳法者何

故不自稱名而言我耶. 答有濫同名失

故. 問我豈不通耶. 答已稱我定屬自故簡

別他9故. 問何不言耳聞. 答以總收別故.

問10耳但聞聲. 豈能解耶. 答耳聞其聲. 意解

文等. 和合無二從親說聞. 薩婆多根聞. 成

實識聞. 智論和合聞. 卽空無作也. 涅槃云. 四

因緣和合故聞. 一耳根不壞. 二聲在可聞

境. 三中間無障□. 四有欲聞故得聞. 是故

此聞則不聞聞也. 又具十緣. 一本識爲11根

本依. 二耳識種子爲因緣12依. 三末那爲染

經數: 一七三三

經名: 華嚴經探玄記卷第二

頁數: 一二七

上              欄

1汚依. 四意識2爲分別依. 五自類耳識爲

等無間依. 六耳根不壞爲同境根. 七作意欲

聞. 八有境爲所緣緣. 九中間無障□. 十境

近在可聞亦通餘法不□等. 是故此聞無

自性故不聞聞也. 約敎准辨之. 一時以下

通二序. 卽是六句之內後四句. 於中初三同

辨. 謂時主及處. 後一別辨. 謂同聞衆. 此亦卽

是三世間相應知. 前中亦二. 先通標三相.

後始成正覺下別釋三義. 何故有此二門

者. 謂約處前則通擧染淨. 後則別顯淨相.

又前寄染後別辨淨. 又以時有始終處有

染淨佛有3淺深故. 須重料簡也  前中三.

初一時者依佛地論或一刹那或多相續但

取說聽究竟. 是故總名假立一時. 小乘實

時. 大乘假說. 若別釋梁攝論一時有三義. 一

平等時. 謂無比色[&FFFF]#倒故. 三和合時. 謂令

聞能聞正聞. 三轉法輪時. 謂正說正受  二

佛者覺義有二. 謂本覺始覺. 又論云. 如蓮

華開如睡寤等. 此初覺所知後覺煩惱. 或

三覺謂自他滿卽有覺之者名爲覺者. 或

4名婆伽婆. 有四義如智論中. 一名有德.

謂婆伽名德婆名有故. 二5巧分別. 婆伽名

分別婆名巧故. 三名有名聲. 婆伽名6聲婆

名有故. 四名能破□怒癡. 婆伽名能破婆

名□怒等故. 此四中初一總後三別. 別中初

智德次福德後斷德. 又佛地論有六義釋. 彼

頌云. 自在·熾盛·及端嚴·名稱·吉祥與尊貴

具斯六種. 義差別. 是故總號爲薄伽. 廣釋

如彼. 又眞諦三藏引眞實論有十義釋. 佛

中              欄

謂覺勝天鼓等(云云). 三處者國通場別. 智論

云. 於摩伽陀國尼連禪河側7區樓頻螺聚落

中得阿□菩提等. 此名不害國. 以此國中

諸有犯罪唯有□罰無有刑戮故. 託此

表示大法慈濟之相也. 或名善勝國. 或云

摩伽是星名. 此云不惡. 主十二月. 陀者處

也. 名爲不惡處國亦名星處國. 寂滅有四

義. 一障滅謂性滅及治滅. 二證8滅理故. 三

顯其滅德謂示佛十身及普賢等法. 經云.

大般涅槃能建大義故. 四益物成滅故. 可

知. 道場亦四. 一事處. 二行. 如經施是道場

等. 三理. 如維摩經一切法是道場知諸法

空故等. 四通一切法. 謂人法等一切准之.

皆得道之處名道場. 依主釋. 亦如世穀場

簡去9秕穢而擇取眞實. 此中亦爾. 滅惑成

德. 亦得道卽場故持業准之. 事場者如俱

舍論云. 於劫色洲中央從金剛地上起金

剛座徹劫色洲地與上際平. 一切菩薩皆

於中修習金剛三摩地. 何以故. 更無餘依

止及能堪受此三摩地. 一切菩薩者謂賢劫

千菩薩也始成正覺下第二別料簡上三義.

初料簡時. 二處. 三主時中且作五門. 一

定分齊. 二攝前後. 三顯差別. 四表示法. 五

釋本文. 初定分齊者. 菩提流支云. 華嚴八

會中前之五會是佛成道初七日說. 第六會

後是第二七日說. 以十地經初云第二七

日故. 又有人說. 第八會是後時說. 以彼

文中有□子等五百聲聞[&FFFF]#後時度故. 此等

所判恐不順文. 以初七日定不說法. 十地

下              欄

論云. 何故不初七日說. 思惟行因緣行故. 旣

言思惟. 明知非說法. 設有救言只不說十

地非不說餘法者. 則不得言思惟也. 下

論又釋. 爲顯己法樂是故不說. 故知初七

定非說耳. 又第八會亦非後時. 何得於一

部經前已說半中說餘經後方更續. 豈令

佛無陀羅尼力不能一念說一切法. 祇園

□子[&FFFF]#是九世相入. 下文10云過去一切劫安

置未來今. 未來一切劫□置過去世. 又云. 於

一念中建立三世一切佛事. 乃至廣說如是

等文處處皆有. 豈可所用□子祇園而非此

類. 是知此經定是第二七日所說. 二攝前後

者. 有三重. 一於此二七之時卽攝八會同時

而說. 若爾何故會有前後. 答如印文讀時前

後印紙同時. 問若爾云何重會得成. 答重亦

同時以無□故. 如燈光相入等. 餘不動昇

天等准釋可知. 二卽於此時攝彼前後. 各

無量劫無不皆盡. 以是不思解脫時故. 三

攝於重重無量念劫. 如因陀羅網重收攝故.

三顯差別者. 依普曜經第二七日於鹿野

園爲彼五人三轉四諦. 此是小乘. 依密[&FFFF]#

力士經第二七日鹿園爲於無量大衆轉法

輪時有得羅漢□支菩薩道等. 此是三乘.

依此經第二七日於樹王下爲海會菩薩

轉無盡法輪. 明是一乘. 上三同時者約法

表本末同時. 約人顯機感各異. 依法華三

七日. 四分律六七日. 興起行經七七日依五

分律八七日. 智論五十七日. 十二遊經一年

方說. 此[&FFFF]#末敎機異. 宜聞各別故致不同. 本

經數: 一七三三

經名: 華嚴經探玄記卷第二

頁數: 一二八

上              欄

敎機定故唯二七. 四表示法者. 十地論云.

時處等校量顯示勝故. 此法勝故. 在於初

時及勝處說. 此有三義. 一此經1約初時表

本法勝故. 二末敎亦同表末不離本故. 三

顯本非末故. 2末時不定本時定故. 時定二

七更無異3說. 第五釋文者. 始成正覺者意

顯初始之義. 然有二相. 一初七日是現世

之始. 二第二七日是說法之始. 此中是成正

覺來經今七日故云始成正覺也. 通有五

義. 一約小乘. 以生身佛於此樹下三十四

心初成正覺同諸羅漢實成非化. 二約大

乘. 八相化身示現於此初成正覺. 三約報

身. 十地行滿無間道後果現圓明名初成正

覺. 四約法身. 謂創得了因最初圓現. 故曰

初成. 此上大乘[&FFFF]#無初之初. 五約十佛. 謂

遍一切因陀羅網無邊世界. 念念之中皆初

初成佛. 具足主伴. 盡三世間. 是故此卽具攝

前後無量劫初也. 此中正唯第五兼攝前四.

准可知. 以此五重不相離故. 攝方便故

其地金剛下第二別料簡處. 於中亦作五

門. 一定其處. 二辨4攝入. 三顯差別. 四表

示法. 五釋本文. 初定處者. 問說此經處爲

是淨土. 爲是染界. 設爾何失. 二俱有過. 何

者若是淨土. 何故上文云摩竭提國. 下文復

云如此四天下閻色提等. 由此當知. 非是

淨土. 若染土者. 何故下文此蓮華藏世界海

六種十八相震動等. 明知此經非染土說. 如

此相違云何指定. 答但依此經染淨二土鎔

融相攝有其四句. 或唯娑婆. 以本從末故.

中              欄

或唯華藏. 以末從本故. 此二如上辨. 或雙

現. 以依華藏而有娑婆染淨相分. 未依本

故. 如下文云華藏界中娑婆世界. 此之謂

也. 或染淨雙絶. 以就果海不可說故. 此上

四門合爲一土. 鎔融無□隨說皆得. 第二

辨攝入中. 初明融攝者亦有三重. 一此覺

樹下卽攝八會人中天上. 是故皆云不離

此也. 二攝十方. 無餘刹土皆悉不離此樹

王下. 三攝毛端微塵內等重重之刹. 猶如帝

網無有窮盡. 以皆是此蓮華藏界之所攝

故. 二融入亦三. 謂融此覺樹入前三重所

攝處故. 第三顯差別者. 然佛說經處有三

種. 一唯界內十六大國化身說處. 此通小乘

5及三乘敎. 二唯界外諸妙淨土十八圓滿受

用土中報佛說處. 如佛地經等. 此妙淨土非

三界攝而亦不離. 以遍一切處故. 此通三

乘及一乘說. 三染淨圓融帝網無盡蓮華藏

界十佛說處. 依正渾融具三世間. 此唯別敎

一乘說處. 今此所辨正唯後一. 兼攝前二.

以彼本末不相離故. 第四表示法者. 託此

勝處表示法勝. 地論云. 此法勝故在勝處

說. 然有三重. 一此樹下得菩提故. 不起此

說. 明表所說如所得故. 非逐異機有改

動故如鹿園說等. 二託圓融蓮華藏界表

示所說圓滿殊勝性開敷故. 三託此重重帝

網之處表示所說亦重重無盡. 如不思議解

脫等. 餘義如下世界章說. 第五釋本文者.

文中有三. 初明道場地. 二地上有菩提樹.

三樹下有師子座. 此則地爲行所依本. 樹

下      欄

爲行德建立. 座爲行用攝益. 如緣起性各

全融攝法無不盡. 然此三位文中各以十

門分別  初釋場地中有標釋結. 標中其地

金剛標其地體. 謂體無不堅. 下文言金剛

厚地不可破壞. 此之謂也. 具足嚴淨標其地

德. 謂相無不嚴. 卽下文中蓮華藏界地下具

攝風輪香海蓮華王等以爲嚴淨. 地上具

有妙寶光明香河樹網. 如是上下淨德圓

6備故云具足. 此則垢無不盡曰淨. 德無

不滿曰嚴. 二別釋中十句. 顯十種嚴淨. 一

寶華嚴淨. 二寶輪嚴淨. 三妙色嚴淨. 四幢

等嚴淨. 五香□嚴淨. 六寶網嚴淨. 七雨寶嚴

淨. 八華樹嚴淨. 九佛力嚴淨. 十奇特嚴淨.

具此十種故云具足嚴淨. 初寶華嚴淨者.

謂衆寶雜華具四義故. 一微妙義. 二開敷

義. 三出果義. 四嚴淨義. 下文言. 寶華遍覆

一切地悉能長養佛功德. 二寶輪嚴淨者. 謂

此寶輪具7足五義故. 一圓滿義. 離缺減

故. 二攝德義. 輻輞等具故. 三轉動義. 從此

向彼故. 四□惑義. 如□碎等故. 五降伏義.

如聖王輪寶故. 又寶是可貴義. 下文言. 寶

華成妙色莊嚴光明輪. 充滿諸法界. 十方靡

不遍. 三色相嚴淨. 謂此妙色具四義故. 一

炳著義. 具形顯故. 二卽空義含虛而立故.

三具德義. 一攝一切故. 四有用義. 衆生見聞

獲勝益故. 此類多端. 故云8無量無不

交飾. 故云莊嚴. 謂此器海深而且廣. 蘊德

包含潤益無邊故云如海. 大海十相於此應

辨. 下文世界海名從此而立. 四幢等嚴淨.

經數: 一七三三

經名: 華嚴經探玄記卷第二

頁數: 一二九

上              欄

謂幢□蓋光四義別故. 幢有二義. 一高出. 二

降伏. 如帝釋幢. 幡有二義. 一[&FFFF]#幟. 二隨緣

蓋. 亦二義. 一顯勝. 二蔭覆光. 亦二義. 一除

闇. 二照現. 下文云. 於寶幢中有光明. 垂寶

旗幡而莊嚴. 五香□嚴淨. 謂妙香是[&FFFF]#馥義.

妙華是開敷義. 妙□是貫穿義. 以此三事遍

布周圍以成供養. 又亦以妙香之華穿以成

□. 1垂幢四面以成莊嚴. 下文云. 懸雜華

□爲莊嚴. 六寶網嚴淨. 網是隱2[&FFFF]#莊嚴. 下

文云. 寶輪羅網彌覆其上. 依稱[&FFFF]#淨土經七

寶者. 一金. 二銀. 三吠琉璃. 四頗□迦. 五赤

眞珠. 六阿濕摩揭拉婆. 七牟娑陀揭拉波. 七

雨寶嚴淨. 謂所雨廣多無不皆成法門之

用. 故云自 在. 卽現身說法此之謂也. 八寶樹

嚴淨. 謂衆德建立義也. 下文云. 淸淨寶樹雲

莊嚴. 普能照明一切身. 故光茂也. 九佛力嚴

淨. 謂佛神力故者擧其所因. 令此等者辨其

所成. 一令體廣. 二相嚴. 三用照. 下文云. 一

切世界海有無量莊嚴寶輪無邊色. 如來神

力起. 十奇特嚴淨. 依智論寶有三種. 一人

寶. 如輪王珠寶能雨物之用. 二天寶. 謂諸

天所有[&FFFF]#堪使喚. 三菩薩寶. 堪令說法度

人. 今此菩薩寶望前人天已爲奇特之寶.

肉如來所有無盡善根所生之寶[&FFFF]#甚奇特.

以卽是法門復是事寶故也. 下一句總結.

以善根無限量故. 出生嚴具. 亦無限量

故. 云無量善根莊嚴道場. 又亦以此善根

卽用莊嚴. 如下文云百萬億波羅蜜雲及善

根雲等以嚴寶座. 今亦同彼故也. 無量者.

中              欄

下文云. 盧遮那佛過去行令佛刹海甚淸淨.

無量無數無邊際彼一切處自在轉. 餘義至

後品中廣明. 此中亦有總別同異成壞六相.

可准通之. 場地竟  第二覺樹中亦十句. 初

一總句. 菩提樹有三釋. 謂□近依主及持業.

以圓敎中依正無□人法相是故. 得菩提卽

樹也. 高出六天顯曜十方. 故云殊特. 此是

總句3也. 下以九句別顯殊特. 一幹殊特. 謂

是樹身明淨堅固義故. 云淨琉璃等. 二枝殊

特. 謂樹枝4條是方便隨機差別義故. 云寶

枝等. 三葉殊特. 謂枝*條頭葉是蔭機成益義

故. 云寶葉等重(平聲)雲是□□義. 又重(上聲)雲是

□□義. 四華殊特. 是衆行綺飾義. 卽益所成

行故. 云雜色等. 五果殊特. 是行成感果義.

如意者. 一如能化意平等救故. 二如所化

意心皆得故. 摩尼是珠寶通名. 簡通取別

故. 云如意摩尼. 又此上五句成一樹體. 謂

淨法界如地. 顯現佛身如地生樹. 隨機見

異如樹5枝分. 見無不益如葉成蔭. 由益成

行如樹花敷. 行滿得果如樹生6果. 此約起

化攝生現於佛樹. 又釋. 本識如地. 識中菩

薩種姓如樹子. 發菩提心如生樹7芽增

修正行如長養樹身. 隨位造修如樹分枝.

此約自行. 蔭覆利他如樹葉蔭. 自他二行

交飾如華. 因圓果現如樹成果. 此約修行

次第. 以成佛樹. 此上五句明樹體攝衆德.

下有四句. 明此覺樹妙用自在. 謂第六句

顯光殊特. 謂光用遍至. 七8化現殊特. 謂隨

所至處現作佛事. 以無際故不可極. 卽一

下              欄

切處也. 無休故不可盡. 卽一切時也. 八法

殊特. 謂於諸處作何佛事. 普現大乘菩薩

道敎. 以是阿含光明故能現法. 又此上三

句如其次第是身意語三業所攝. 九佛力殊

特. 謂佛力加持出音[&FFFF]#德. 若不樹中自出

音[&FFFF]#世人無有能知如來勝功德者. 此十

句中六相總別可准知之. 覺樹竟也  第三

寶座殊勝. 於中亦有十句. 初一是總. 依智

論佛爲人中師子. 佛所坐處若床若地皆

名師子座. 王坐處亦爾. 又坐此座說於無

畏師子吼法. 是故亦名師子座. 下離世間品

明十種座. 中師子座. 分別演說甚深義. 此

上皆依主釋. 或亦持業9釋. 以依正渾融故.

又以此座10苞含法界. 人法敎義一切法及

彼十方諸佛世界深廣殊特故. 云不可思議

11謂如大海. 下以九句別顯不思議. 一嚴飾

不思議. 謂體攝衆德故云衆妙寶華等. 二

流光不思議. 謂妙用無方如雲普遍故云流

光等. 三含攝不思議. 謂內含無數菩薩大海

故云藏也. 四語業不思議. 謂大音遠振成益

難量故云不思議. 又此上三句隨其所應. 是

身意語三業用也. 五加持不思議. 謂雖此座

流光普照. 然佛光明重更彌覆. 顯殊勝故.

以摩尼珠光可有照及四十由旬覆輪王

宮. 今佛光明遍照法界. 彌覆此座. 超過彼

量故. 云踰摩尼等. 六變化不思議. 謂化用

開覺故. 云作佛事. 七應機不思議. 謂十方根

熟一切悉[&FFFF]#. 一座普應無所□□. 八迅速不

思議. 謂一念者時極促也. 一切化者所現多

經數: 一七三三

經名: 華嚴經探玄記卷第二

頁數: 一三○

上              欄

也. 充法界者極深廣也. 於此一念能現一

化已爲希有. 肉現一切. 能於一念化現一

切已甚希有. 肉諸所現一一深廣充滿法界.

於一念頃迅速起此無邊大用. 餘念念中皆

亦準此. 九眞性不思議. 謂如來藏體普遍故.

令前妙用速成無□. 又此上四句明此座

用. 次第相由. 初有何相. 二云何應. 三如何

速. 四由何成. 如次四句答此四問應知也.

下一句總結. 以別說難周故. 結云無量衆

寶等. 以座高顯故亦稱臺. 問此師子座有

何義理名不思議. 答旣名不思議. 義實無

盡. 略論十種. 謂不可有分思. 以同法界

故. 不可無分思. 爲機現故. 不可以理思.

寶華事嚴故. 不可卽事思如來藏性故. 不

可依報思. 以菩薩等所成故. 不可正報

思. 是佛依果故. 不可以人思. 所依法攝故.

不可以法思. 具有三業爲人用故. 不可

以果思. 具有因位諸菩薩故. 不可以因

思. 佛果所有故. 此上十義無□相卽. 謂一座

是總相. 十義是別相. 齊是座義是同相. 十義

不雜是異相. 由此十義令座法起是成相.

各住自法是壞相. 問旣云爲機現故. 非無

分量. 未知其量分齊若爲. 答然亦難知. 但

可比肉辨之. 如地品說. 十地菩薩座量周

圍如十阿僧祇百千三千大千世界之量. 以

此座量比如來座. 其猶以豆許土比大千

世界. 是如來座量極難量也. 上來三段總明

器世間圓滿竟  自下第三明智正覺世間

圓滿. 於中略作五門料簡. 一定佛身. 二明

中              欄

融攝. 三顯差別. 四表示法. 五釋本文  初

定佛身者. 問此八會佛是何等身. 答有人

釋云. 是化身佛. 以菩提樹下八相成道是化

身故. 不離昇天是重化故. 以釋迦異名名

盧舍那非別報身故. 又有釋云. 說此經佛

是實報身. 以是盧舍那法界身故. 居蓮華

藏淨土中故. 下第七會初歎佛具彼二十一

種殊勝功德. 是實報也. 但以不離化故該

此樹下非是化身. 今釋. 此佛准下文中是

十佛之身通三世間. 以說十信及三賢等

地前所見非實報故. 然居華藏非局化

故. 國土身等非前二故. 具攝前二. 性融通

故具足主伴. 如帝網故. 是故唯是周遍法

界十佛之身第二融攝者有二. 一直攝一

切三世間盡. 以具此三事方爲佛故. 三身

二身但是三中智正覺攝. 妙淨土及同生之

身無不皆是此中所攝. 二亦正報毛孔. 依報

塵中. 各重重具攝三世間等一切諸法如帝

網現. 准思可見第三顯差別者. 此一釋

迦身隨應群機差別多種. 或同凡而非聖.

如見三尺黑象脚身及樹神身等. 此在人天

位. 或是聖而非凡. 以同羅漢聖人身故. 或

亦凡亦聖. 以是父母所生實報身故. 四大成

故. 同凡身也. 具五分法身諸流盡故. 是聖

也. 或非凡非聖. 以是大乘三身攝故. 非同

小乘羅漢聖故. 或是化非法報. 以具八相

在閻色故. 色頂別立彼實報故. 如梵網經

等說. 此約初敎. 或是報非法化. 卽此身具

二十一種殊勝功德. 受用身故. 如佛地經初

下              欄

說. 此約終敎. 或是法非報化. 以色卽如故.

經云. 吾今此身卽是法身. 此約頓敎. 或亦法

亦報化. 如前三說故. 或非法非報化. 以是

十佛故. 通三世間故. 具足主伴故. 如此

經下文說. 此約圓敎. 是故此釋迦身圓融無

□極難思也  第四表示法者. 然說法之佛

總有四位. 一同羅漢身. 以表說小乘法故.

二化身佛. 表說三乘. 廣說地前略說地上.

三報身佛. 表說三乘. 廣說地上略說地前.

四十身佛. 表一乘法. 六位齊說. 以此所說

具足主伴無盡法故. 佛亦同此十身無盡

第五釋文者. 文中釋此智正覺義還以十

門. 初一總餘九別. 總中先身安寶座. 故云

如來處此等. 後智契眞1原. 故云於一切法

成最正覺. 又如來者. 地持論云. 言語所說不

乖於如故名如來. 又轉法輪論云. 第一義

諦名如. 正覺名來. 正覺第一義諦故名如

來. 又經云. 乘六波羅蜜來成正覺故名如

來. 又論云. 乘如實道來成正覺. 問此旣出

障得名如來. 何不在纏名爲如去. 答亦有

是義. 故經云. 法身流轉五道名曰衆生. 旣

云流轉. 當知有去. 或亦無去. 以雖在纏

而不動故. 問若爾出障不動應無有來. 答

淨法順眞從眞所起故得有來. 染法違理

是妄法故不得有去. 或亦無來. 以始覺同

本覺故. 旣無始覺之異. 是故無來. 故經云.

如來者無所從來亦無所去. 故曰如來. 又

一切法者所覺二諦之法. 最正覺者能覺之

妙智. 以菩薩亦有隨分正覺. 然位未極. 不